Sol Kerzner bedank - Maroela Media
Sol Kerzner bedank
Die "koning van Sun City", Sol Kerzner, het vandeesweek sy familie-aandele in Kerzner International Holdings, wat hy 20 jaar gelede gestig het, aan 'n Dubaise beleggingsmaatskappy verkoop.
Die webwerf Sacommercialpropnews.co.za het Donderdag berig Kerzner, wat nou 78 jaar oud is, het bedank, maar is nog nie gereed om af te tree nie.
Die hotelmagnaat het oor die afgelope 20 jaar sedert hy tot die gasvryheidsindustrie toegetree het, ontwikkel tot 'n globale reus in die industrie wat sommige van die wêreld se bekendste gasvryheidshandelsmerke ontwikkel het. Van sy bekende hotelgroepe sluit Southern Sun en Sun International in.
Kerzner, wat tans in Londen woon, het gesê hy gaan nou 'n kantoor in die metropool oopmaak en konsultasiewerk doen.
"Dit is die einde van een hoofstuk. Ek is 'n bietjie ouer en kan skaars begryp wat ek alles in die afgelope 50 jaar vermag het, maar ek is nie gereed om af te tree nie," het hy in 'n onderhoud met Londen's Mayfair gesê. Lees meer hier.
Expat in Dubai · 6 jare gelede
Waar kry Dubai die geld vandaan? Mense weet natuurlik nie dat Dubai, wat nie die hoofstad van die UAE is nie maar wel Abu Dhabi, baie arm is en die geld wat hier is kom van ander lande af. Mafia base belê hul geld hier in geboue ens. Ek woon hier. Kyk na die name van die geboue. Dis glad nie plaaslike name nie. Laat mens dink ne…..